Wiele: Nuwe rygoed vir SA | Landbou
Die nuwe Toyota Land Cruiser 300. FOTO'S: VERSKAF
Indien Toyota geld op Land Cruiser-advertensies bestee, is hy soos die boer wat sy landerye besproei terwyl die reën val. Selfs met die 200-reeks al so oud soos Metusalag, het Toyota Suid-Afrika lag-lag elke maand honderd van hierdie duur voertuie verkoop.
Een van die redes daarvoor is dat min of geen ander rygoed moordende plattelandse paaie oorleef nie. Dikwels is ander Cruisers, soos die 70-Reeks s'n, al wat hou. Daarom is die koms van 'n nuwe Cruiser belangrike nuus.
Die 300-reeks, die 200 se opvolger, is verlede maand amptelik in Suid-Afrika verwelkom, maar moenie dink jy gaan sommer een in die hande kry nie.